
Unlike other European states in which the development of pho- 
tography was stimulated by the needs of civil society, Montenegro 
was overtaken by the wave of dagerotipia only several years after 
its discovery, owing to the initiative of Vladika Petar II Petrović 
Njegoš himself. The essay tells about the first photographer who 
was sent to Dubrovnik to learn the art, first dagerotipias and first 
photographic portrays of Njegoš and of prominent Montenegrin 
personalities of the middle of the 19th century made in the studio 


of photographer Anastas Jovanović in Vienna. 


Početak 19. vijeka, period koji je za mnoge evropske zemlje i 
narode značio prekretnicu ka građanskom modusu življenja, 
Crna Gora je dočekala u tradicionalnoj izolaciji, kulturnoj čamo- 
tinji i borbi za golu egzistenciju. Tek tada se otvaraju prve osno- 
vne škole kao pokušaj da kolektivna svijest dobije svoje institu- 
cionalno utemeljenje i okvir, kako bi opšti kulturni i tehničko- 
tehnološki dometi i spoznaje, kao civilizacijske tekovine, postali 
dio lokalne svakodnevice, makar na nivou nagovještaja želje da 
se živi drugačije, i da se svijet i mjesto Crne Gore u njemu počnu 
sagledavati izvan uskog horizonta crnogorskih brda. Značajne 
pomake u tom smislu napravio je vladika Rade, Petar II Petrović 
Njegoš (Njeguši, 1. 11. 1813. - Cetinje, 19. 10. 1851). 

Tokom Njegoševe vladavine, u svijetu se, između ostalog, radi 
i na otkrivanju postupka kojim će se vizuelno i trajno zabilježi- 
ti određeni vremenski trenutak. Polovinom 19. vijeka pojavio se 
pronalazak koji je za kratko vrijeme omogućio široki razvoj 
vizuelnih djelatnosti, i koji je, u savremenom društvu, jedan od 
temelja civilizacije. Kao i svi drugi pronalasci, pronalazak 
postupka kojim se dobija fotografija nije rezultat rada samo jed- 
nog čovjeka, niti se vezuje za određeni momenat. Pojedini feno- 
meni prirode, na osnovu kojih se došlo do definisanja postupa- 
ka tehnike fotografije, bili su na raznim stranama svijeta pozna- 
ti, neki i mnogo prije nego što je došlo do povezivanja u sistem 
kojim se dobija fotografska slika. 

Fotografija je bila korišćena u službi političkih i industrijskih 
promjena, i u zavisnosti od razvoja društva, inovativnosti i obra- 
zovanosti vladara, te shodno njegovim političkim apsiracijama, 
i ona se razvijala ili stragnirala. 

Prva dagerotipska kamera i prvi dagerotipist zabilježeni su u 
Crnoj Gori samo nekoliko godina poslije otkrića novog postup- 
ka ,,crtanje slike pomoću sunčeve svjetlosti“. Za razliku od dru- 
gih evropskih država, u Crnoj Gori je početak fotografije osoben 
i drugačiji. Nju je dodirnuo talas dagerotpije, zahvaljujući inici- 
jativi samog vladara.! 

Tih godina, kad su širom Evrope nicali ateljei dagerotipista u 
kojima se čekalo na red, u Crnoj Gori prvi koji je pokazao inte- 
resovanje za tehnologiju optičkog zapisa ili, kako je sam govo- 
rio, „skidanje obraza“, bio je nadvremeni vizionar i duhovnik 
vladika Rade,? koji je u periodu samog začetka fotografije, od 
1845. godine, posjedovao dagerotipsku kameru. 

Novine i časopisi ne samo Evrope nego i Amerike, s podjed- 
nakom pažnjom i preciznošću obavještavali su svoje čitaoce o 


U Malić, Goran, ,,Počeci fotografije u Crnoj Gori“, Beograd: Refoto, br. 5, 
2001, 50-51. 
- Dragičević, Risto J. Članci o Njegošu, Cetinje: Narodna knjiga, 1949, str. 58. 

izradi i osobinama svijetlom zabilježenih slika. U Njujorku je 
1850. godine postojao 71 dagerotipski studio, a sljedeće godine 
je u Londonu otvorena prva izložba dagerotipija. Dagerotipija je 
raširila slavu fotografije po cijelom svetu.3 

Kako se pojava dagerotipije u nekom gradu smatra vrlo vrijed- 
nom i izvornom potvrdom njegovog kulturnog identiteta, tako se, 
u zapisima svih nacija, taj događaj pomjera što bliže 1839. godini, 
uz previđanje razlike između pronalaska i njegove komercijalne 
upotrebe. Ono što je objavljeno 19. avgusta 1839. godine, bio je 
vrlo skup i komplikovan postupak koji se nije mogao širiti svije- 
tom tako brzo kao vijest o njegovom izumu. Mogli su ga koristiti 
samo naučnici i imućni amateri. Tek kada je tokom 1840. i 1841. 
povećana osjetljivost emulzije, i kada je konstruisan svjetlosno jači 
objektiv, što je omogućilo da se ekspozicija više ne mjeri minuti- 
ma već sekundama, postupak se mogao početi koristiti i za maso- 
vnije portretisanje, samim tim i za komercijalnu eksploataciju. 

Bila je to dosta rana pojava prvih dagerotipista, ali, iako je 
Francuska nacionalna akademija objavila potankosti Dagerovog 
pronalaska, ne znači da je postupak bio spreman za praktičnu 
upotrebu. Trebalo je čekati sve do 1843. da se razriješe glavne 
tehničke teškoće komercijalne eksploatacije. 

Helmut Gernshajm (Helmut Gernsheim) smatra da su ,,od 
1842/43. godine svi glavni i veći evropski gradovi imali jedan ili 
više portretnih studija ili su ih barem posjećivali putujući foto- 
grafi“.+ Tek tada su, nakon 1843, na red došla manja kulturna 


3 ,Dagerotipije su bile vidljive i kao pozitiv i kao negativ, zavisno od ugla 
pod kojim su posmatrane. Ploče su bile unikati, nije ih bilo moguće umnoža- 
vati niti od njih praviti kopije. Slika je, pri tom, bila naopaka kao slika u ogle- 
dalu. I pored toga dagerotipije su bile dopadljive, gledaoci su bili iznenađeni 
oštrinom i preciznošću detalja.“ U: Kažić, Dragoljub, Elementarna tehnika 
fotografije, Beograd: Zavod za izdavanje udžebnika, 2000, str. 26. 

4 Gernsheim,H. i A., Fotografija sažeta istorija, Jugoslavija, Beograd, 
1973, str. 60. 

središta u koja se može uračunati Crna Gora i region neposred- 
nog okruženja. 

U Zagrebu je Demetar Novaković snimao već 1839. godine, 
gdje je iznenađujuće rano, još 1841/42. boravio putujući bečki 
dagerotipist Johan Boš (Johann Bosch), ali nakon toga ,,ne nala- 
zimo u zagrebačkim novinama ni jednu vijest o dagerotipistima 
sve do 1846. godine“. Josip Strohberger boravio je u Zagrebu 
1844. god, ali samo kao slikar, a tek 1846. kao dagerotipist. Ne 
računajući Janeza Puhara koji je posebna pojava u povijesti rane 
slovenačke fotografije, Ljubljana je 1842. zabilježila boravak 
Johana Boša, a potom tek 1850. Lorenca Kraha (Lorenza 
Kracha).* Beograd je prvoga dagerotipista Josifa Kapilerija 
(Kappillerija) upoznao 1844. godine. „Prvi riječki dodiri s foto- 
grafijom koliko se danas zna, potiču iz 1844. kada se u Eco del 
Litorale Ungarico javlja dagerotipist Edoardo D. Ziffer. 7 

Najkasnije u to doba, u Dubrovniku se dagerotipijom bavio 
gradski ljekar Antun Drobac,5 za koga se ne bi ni znalo da isto- 
vremeno nije na Cetinju postojao dagerotipski aparat.? 

Na osnovu Njegoševih pisama upućenih sa Cetinja za 
Dubrovnik, formalno bi se moglo reći da je treća ličnost u foto- 
grafiji na ovim prostorima, poslije Dimitrija Novakovića i 
Anastasa Jovanovića, vjerovatno igrom slučaja, bio sekretar 
Njegošev, Milorad Medaković. 


5 150 LET FOTOGRAFIJE NA SLOVENSKEM 1839-1919, Ljubljana: 
Mestna galerija i Arhitekturni muzej, 1989. 

6 Marković, Jasna, Anastasovo vreme, Fotografija kod Srba 1839-1989, 
Beograd: Galerija SANU, 1991. god, str. 160. 

7 Dubrović, Ervin (urednik), Arte Miracolosa, Stoljeće fotografije u Rijeci, 
Rijeka: Izdavački centar, 1995. str.73. 

8 Seferović, Abdulah, Za fotografiju - dvije ovce, Split: Slobodna 
Dalmacija, 30. IV, 1, 2. 1 3. V. 1988, str. 12—13. 

9 Dragičević, Risto J, nav. djelo, str. 125—127. 

Njegoš se obraća za pomoć ondašnjem ruskom konzulu u 
Dubrovniku, Jeremiju Gagiću, avgusta 1845. godine,1% samo 
šest godina poslije promocije dagerotipije pred francuskom 
Akademijom nauka, tražeći stručnjaka koji bi mogao nekoga iz 
njegove sredine naučiti snimati dagerotipom. 

Konzul Gagić obavijestio je vladiku 23. avgusta 1845. godine 
po starom kalendaru da se „samo jedan čovjek nahodi u 
Dubrovniku koji umije skidati obraze dagerotipom“.!l Kako je 
pomenuti čovjek otputovao u Italiju iz koje se neće vratiti do 
kraja mjeseca za dogovor, u nastavku pisma slijedi: „Ili ćete Vi 
koga ovamo s mahinom poslati da uzme nastavlenie ot istog 
čoveka ili će se on riješiti k Vama doći.“12 

Nešto kasnije, 12. oktobra, savjesni Gagić ponovno piše 
Njegošu: ,,Onaj čovjek, koji umije skidati obraze dagerotipom, 
do danas nije se jošte vratio iz Italije; kada se vrati umjeću Vam 
Teći, što se ima činiti.“ Napokon, 29. novembra iz Dubrovnika 
je poslato pismo na Cetinje, u kojem se, uz ostalo, kaže: „G. 
Antun Drobac,l3 ovdašnji apotekar, koi umije skidati obraze 


10 U Gagićevoj kući - kako je zabilježio Josip Bersa - ročilo se ponajbolje 
dubrovačko društvo, primamljivano ljubaznošću njegove žene, dobre ,,gospo- 
đe Štake“ (Eustahije)... Bio je sabirač starina pa se govorilo da je u tom poslu 
sretniji nego u politici.“ Bersa, Josip, Dubrovačke slike i prilike (1800-1880), 
Zagreb, 1941, str. 287—288. 

11 Isto, str. 288. 

12 Isto, str. 288. 

13 Antun Drobac (1810-1882) ostao je poznat kao istaknuti ljekar, prirodo- 
slovac (sakupljač raritetne flore i faune), hemičar, kolekcionar, osnivač prirodo- 
slovnog muzeja u Dubrovniku i poslovni čovjek. Završio je farmaciju 1830. u 
Padovi, a 1832. godine otvorio je apoteku. Vjerovatno je riječ o još jednom od 
onih ranih dagerotipitista kojima je fotografija bila dopunsko zanimanje, jer se 
ni u malom Dubrovniku a ni u čitavoj Dalmaciji nije moglo samo sa tim poslom 


osigurati egzistencija. „Čeljad koja su... (piše Josip Bersa: 287, 288) pohađala 

dagerotipom, vratio se je nedavno iz Italije veoma bolestan i 
sad, okrepivši se malo i podignuvši se, mogao bi dati nastavle- 
nije onomu koga Vi s mahinom ovamo pošaljete.“14 

Njegošu se žurilo osposobiti snimatelja. Odabrao je mladog 
cetinjskog učitelja Milorada Medakovićal5 i već 4. decembra 
piše Gagiću: ,,Ovo pismo imaće čast vručiti Vam Gn. Milorad 
Medaković, ovdašnji učitelj, kojega preporučujući Vama šiljam 
tamo da ga Gn. Anton Drobac nauči snimati obraze dage- 
rotipom“.16 Drobac je svoj posao obavio vrlo savjesno i brzo, 
što potvrđuje da je zaista dobro poznavao dagerotipijsko snima- 
nje. Već 30. decembra Gagić obavještava Njegoša: ,,Danas 
otpravlja se na parahodu "Dalmata“ za Kotor G. Milorad 
Medaković, naučen dobro snimati obraze dagerotipom. Da nisu 


Drobca bila su pribrana, staložena, puna iskustva, vješta u pomorskim i trgova- 
čkim stvarima... Bio je visok, prilično jak čovjek. Njegovo muško i pitomo lice 
odavalo je čovjeka zdrava razuma, odlučna i poduzetna. Četrdeset je godina sje- 
dio u općinskoj upravi, gdje se njegova riječ slušala i poštovala. Bio je dugogo- 
dišnji predsjednik Trgovinske komore, a kao brodovlasnik često je putovao i 
dobro poznavao pomorske kapetane, preko kojih je stalno održavao vezu sa svi- 
jetom. Ukratko, spadao je među one rijetke Dubrovčane kojeg je opština pro- 
glasila zaslužnim građaninom i podigla mu bistu. Vav. djelo, str 288. 

14 Bersa, Josip, Dubrovačke slike i prilike (1800-1880), Matica hrvatska, 
Zagreb, 1941, str. 288. 

15 Milorad Medaković (1824-1897) došao je iz Hercegovine na Cetinje 
1844. i tu postao učitelj. Kasnije je djelovao kao novinar i istoričar. Napisao je 
djela Istorija Crne Gore (1851), Život i običaji Crnogoraca (1860), i P. P. 
Njegoš (1882). Da je Medaković naumio da uskoro napusti Cetinje, svjedoči 
neka vrsta preporuke sa Njegoševim potpisom, ,,svijediteljstvo“ od 18. avgu- 
sta 1848, u kome se ističe da je Medaković ,,boravio u Crnoj Gori četiri godi- 
ne kao učitelj ovdašnje mladeži, točno i prilježno izvršujući svoju dužnost i 
česno vladajući se...". 

16 Seferović, Abdulah, ,,Njegoš i dagerotipija“, Split: Slobodna Dalmacija, 
30. 04. 1988. godine, str. 12-13. 

bila kod nas opaka vremena i da nije bio Vaš jod-klor-brom 
izštećen, on bi, po njegovoj sposobnosti i ponjatiju, za jedan dan 
sve bio naučio.“17 

Da je Milorad Medaković kod Dropca ne samo naučio snimati, 
već da je zaista na Cetinju i snimao, ponovno svjedoči revni Ga- 
gić, koji 27. februara 1846. podnosi izvještaj Njegošu: ,,Platio sam 
konat apotekaru Ant. Drobcu za Brovnnro-Jodio i Jodio metalico 
poslate Vam za dagerotipa fior. 5 i 7 h.“18 Kod Dropca su se, dakle, 
mogle čak kupiti i hemikalije za dagerotipijsko snimanje. 

Pitanje zanimanja Njegoša za dagerotipiju predstavlja pose- 
bnu, dosta opsežnu i značajnu temu, ali je i potvrda njegovog 
kulturnog i civilizacijskog nivoa, koja mu je omogućila da tako 
rano i brzo prihvati jedan od prvih revolucionarnih izuma indu- 
strijske civilizacije. O ulozi i značenju Antuna Dropca za razvoj 
hrvatske fotografije tek predstoje temeljna istraživanja. 
Nažalost, u javnosti nije poznata nijedna njegova (a ni 
Medakovićeva) dagerotipija. 

Jedina dagerotipija nalazi se u zbirci reprodukcija fonda 
Muzeja kralja Nikole na Cetinju.1? 


17 Podaci su potpuni, čak i tehnički precizni. Jod-klor-brom je mješavina sre- 
bro-halo-genida (srebro-jodid, klorid i bromid), koji su kao fotoaktivne supstan- 
ce služile, a i danas služe, za senzibiliziranje ploča za snimanje. Hemikalije su 
vjerojatno zbog dugog ležanja ili lošeg čuvanja na Cetinju postale neupotreblji- 
ve, ali se to nije moglo znati dok se ne pokušaju koristiti za snimanje. Čak je i 
tada teško otkriti da li se u pitanju iscrpljene hemijske supstance ili greška u 
postupku senzibiliziranja, snimanja i razvijanja. Zbog toga i lošega (oblačnog) 
vremena, Medaković je morao duže ostati u Dubrovniku nego što je bilo potre- 
bno da savlada tehniku snimanja. U Seferović, Abdulah, ,,Njegoš i dagerotipija“, 
Split: Slobodna Dalmacija, 30. 04. 1988. godine, str. 12-13. 

18 Isto, str. 12-13. 

19 Berkuljan, Aleksandra, ,,Raritetne fotografske tehnike u fonu Muzeja 
kralja Nikole na Cetinju“, Cetinje: Glasnik narodnog muzeja Crne Gore, broj 
II , 2005-2006. godine, str. 87. 

Anonim, Djevojčica sa šeširom, dagerotipija, početak druge polovine 
19. vijeka. Kolekcija foto albuma u fondu Narodnog muzeja Crne 
Gore na Cetinju. 


Ona, međutim, do sada nije bila ni prepoznata ni obrađivana 
na pravi način, uglavnom zbog nedostupnosti kolekcije. Radi se 
o ukovirenoj metalnoj ploči pod staklom, formata 10,5 x 12,5 
cm (unutrašnji promjer rama je 7,4 x 9,3 cm), sa tipičnim karak- 
teristikama Dagerove tehnike. Na ploči se, „pod određenim 
uglom i u refleksu, vide braonkasti obrisi djevojčice u stojećem 
stavu. Figura je okrenuta na desno i drži šešir u ruci. Snimak pod 
uveličanjem daje veoma jasne detalje, mada su vidna oštećenja 
foto sloja u vidu svijetlih fleka, kao i na mjestima sa desne i lije- 
ve strane, gdje se ram “oslanja? na površinu ploče. Ram je metal- 
ni pozlaćen. Ploča je sa zadnje strane podlijepljena zaštitnim 
kartonom braon boje (simulacija teksture kože), na koji su pri- 
kačeni oslonac i alkica.“ Postoje indicije da se u fundusu 
Pomorskog muzeja nalazi i izvjestan broj dagerotipija sa pred- 
stavama Bokelja. 

Anastas Jovanović, Milorad Medaković, 1851. 


Fototeka SANU, Beograd 


Ne zna se da li je učitelj i dagerotipist Medaković bilo šta do 
tad snimio, i do sada nema sačuvanih dagerotipija iz toga vre- 
mena. Tako njegova pojava ostaje svijetla tačka, ali i epizoda 
bez kontinuiteta, usamljen primjer fotografije na crnogorskom 
tlu do kraja sedamdesetih godina 19. vijeka. ,,Moglo bi se reći 
da je odlaskom Medakovića sa Cetinja okončana prva faza isto- 
rije fotografije u Crnog Gori, faza koja se za sad bazira na arhiv- 
skim podacima ali ne i na artefaktima.“20 

Nakon ,,dagerotipskog perioda“ u crnogorskoj fotografiji, 
naša istoriografija ne bilježi pojavu novih fotografa, sem povre- 
menog odlaska vladara i znamenitijih ljudi Crne Gore u atelje 
srpskog fotografa Anastasa Jovanovića u Beču. Zahvaljujući 


20 Malić, G, ,,Počeci fotografije u Crnoj Gori“, Beograd: Refoto, 5, 2001, 
str. 51. 

Jovanoviću, imamo i jedini sačuvani, ujedno i poslednji 
Njegošev fotografski portret,2! predložak mnogim umjetnicima 
i slikarima koji i danas daje ,,istinitiju i intimniju impresiju o 
čovjeku“ koji je obilježio jednu epohu.2? 

Počeci fotografije u Srbiji vezuju se za talbotipistu, fotografa, 
litografa, slikara i dizajnera Anastasa Jovanovića 
(1817—1899).23 Jovanović je prva znanja o postupku dagerotipi- 
je stekao kao student bečke Akademije Sv. Ane,24 gdje je studi- 
rao na odsjeku za slikarstvo.25 Beč je poslije Pariza bio drugi 
centar gdje se njegovalo umijeće fotografije. Pripadao je krugu 


21 Možda i najstariju sačuvanu fotografiju u crnogorskoj istoriji. 

220 portretu, kao i prijateljstvu između Njegoša i Jovanovića govori i Lj. 
Nenadović (1826-1895), u Odabrana djela, O crnogorcima, Novi Sad, 1971, 
str. 395. Značajna knjiga o Njegošu je i putopis pomenutog autora Pisma iz 
Italije. Nenadović, saputnik Njegošev u Italiji, piše po kojim uslovima i kako 
je nastala Njegoševa talbotipija: ,,Dolazio je (Vladika) u fotografsku i lito- 
grafsku radionicu Nastasa Jovanovića, gde se slikao, sedeći u velikoj stolici, 
sa crnogorskom kapom na glavi i u crnogorskim haljinama; po toj fotografiji 
naskoro za tim izašla je litografisana njegova slika, u kojoj je vrlo dobro pogo- 
đen; takav je isti izgledao poslednje godine svog života. To mu je najlepša i 
najbolja slika.“, nav. djelo, str. 142. 

23 Antić, R, Anastas Jovanović — prvi srpski fotograf, Beograd: Galerija 
SANU, 1977, str. 283-323. 

24 Todić, Milanka, Istorija srpske fotografije, Beograd: Prosveta, 1993, str. 
28, 29. 

25 „Poznato je da je Anastas Jovanović najpre želeo da savlada grafičku 
veštinu litografisanja, pa je stoga mimo programa likovne akademije, poseći- 
vao fotografa i litografa Johana Štadlera (Johann Stadler). Možda je iz njego- 
vog ateljea poneo sklonost, vidljivu od prvih listova iz 1841. godine, da radi 
na osnovu predloška. Naime, litografije Anastasa Jovanovića uvek koriste 
predložak - rađene su po crtežima, studijama, slikama, ali, ipak, najviše po 


fotografijama.,, u: Todić, nav. djelo, str. 29. 

prvih srpskih umjetnika koji su imali priliku da vide sva nova 
tehnološka otkrića o kojima je pisala čitava evropska, pa i 
austrijska štampa. Prema riječima samog Jovanovića, „đacima 
Akademije objašnjavano je kako je taj Dager pronašao da pomo- 
ću hemije i optike može snimiti svašta iz prirode, na jednoj 
bakarnoj srebrom prevučenoj pločici“.26 

Anastas Jovanović pravi svoje prve uspjele talbotipije u 
Beču.2/ Portretišući Pecvalovim objektivom u ateljeu, priprema 


26 Nikić, Lj, „Autobiografija Anastasa Jovanovića“, Beograd: Godišnjak 
Muzeja grada Beograda, knj. III, 1956, str. 407. 

27 Godina otkrića dagerotipije, 1839, istovremeno je i godina objavljivanja 
drugog fotografskog postupka koji je za dalju istoriju medija bio od presudnog 
značaja. U delu Prikaz umetnosti fotogeničnog crtanja ili procesa kojim se 
objekti u prirodi mogu ocrtati bez pomoći umetnikove olovke koje je Henri Foks 
Talbot pročitao pred skupom Kraljevskog društva u Londonu 31. januara 1839, 
on je ukratko saopštio rezultate svojih eksperimenata preduzimanih od 1833. 
godine. U trenutku objavljivanja, Talbotov postupak je nudio fotografsku sliku 
čiji su vizuelni kvaliteti bili daleko ispod onih savremenih predstava koje je 
pružala dagerotipija. Ipak, Talbot je nastavio sa eksperimentima, stalno 
usavršavajući svoj postupak ,,foto-geničnog crtanja“, tako da već 8. februara 
1841. on registruje novi patent pod nazivom kalotipija ili talbotipija. 

Postupak kalotipije ili talbotipije dobiće ubrzo posle patentiranja veliku 
podršku u krugovima umetnika - slikara, grafičara, minijaturista i pasioniranih 
amatera, dok će profesionalni fotografi uglavnom ostati verne pristalice 
dagerotipije, i to iz dva osnovna razloga. Prvi je sasvim komercijalni, i tiče se 
ograničenja koja proizlaze iz registracije patenta. Naime, za profesionalno 
bavljenje kalotipijom bilo je potrebno na ime Talbotove licence uplatiti izves- 
nu sumu novca, dok je dagerotipija, zahvaljujući otkupu koji je u obliku doživ- 
otne penzije francuska vlada dala Dageru, bila potpuno oslobođena svih 
novčanih izdataka, sem onih neophodnih, za kupovinu opreme. 

Moderna fotografija se i zasniva na tom principu negativ/pozitiv.“ U Todić, 


M, nav. djelo, str. 28. 

Anastas Jovanović, Petar Petrović Njegoš, talbotipija, 1851. 


Muzej grada Beograda 


se da ,,litografiše nacionalnu galeriju značajnih Srba“ 1 izda lito- 
grafije za srpske spomenice. Otuda već od sredine pete decenije 
19. vijeka Jovanović otpočinje sa radom na snimanju portreta 
ustaničkih vođa, umjetnika, ličnosti iz političkog života, ali i 
nepoznatih građana, prijatelja i djece. 

Prilikom posljednjeg Njegoševog povratka iz Italije, Anastas u 
svom bečkom ateljeu 1851. godine, nekoliko mjeseci pred 
Njegoševu smrt, snima talbotipski portret, jedino fotografsko 
svjedočanstvo o „vladaru Crne Gore i brda“.25 


28 Špadijer, Vuko, ,Jedina Njegoševa fotografija“, Cetinjski list, 1. 07. 
1998. godine. 

Anastas je, tom prilikom, snimio i perjanike iz Njegoševe 
svite, među kojima i portret Petra Vukotića, budućeg tasta kra- 
lja Nikole (portret koji je dugo zabunom miješan sa portretom 
Hajduk-Veljka), Mirka Petrovića, i drugih. Njegoš mu je u znak 
zahvalnosti poslao medalju Obilića.2? 

Portret Njegoša?" je u neku ruku karakterističan, jer nam pru- 
ža mogućnost da sagledamo i neke Jovanovićeve karakteristične 
prilaze portretu. Kroz duže mirovanje, tada zahtijevano uslijed 
duge ekspozicije,?! „Jovanović ne samo što postiže sintezu izra- 
za već otkriva duh i ličnost“ portretisanog. Njemu čak nije ni 
važno što se ovim otkrivaju i neki nedostaci lica.32 

I sam fotograf, Debeljković, piše o samom činu fotografisanja, 
pri nastajanju portreta u 19. vijeku, i oku majstora koje nam ne 
samo Njegoša, nego i Jovanovića predstavlja u drugom svjetlu. 


29 Marković, Jasna, Anastasovo vreme, Fotografija kod Srba 1839 - 1989, 
Beograd: Galerija SANU, 1991, str. 26. 

30 Nalazi se u Muzeju grada Beograda (original negativa dimenzija 8x29,1). 

31 Već u ranim portretima iz pete decenije, Jovanović je usvojio konven- 
cionalna rešenja za problem položaja u kome figura može najudobnije da pozi- 
ra tokom ekspozicije, koja je tada, u uslovima snimanja u ateljeu, mogla tra- 
jati i pedeset sekundi. Figura obavezno sedi, jednom rukom se oslanja na sto, 
dok joj je druga mirno položena u krilo.“ U: Todić, M, nav. djelo, str. 31. 

32 »U mnogim njegovim crtežima i skicama vidi se da je on razmišljao o 
stavu figure, o njenom gestu ili kostimu, linija se zadržavala čak i na opisima 
detalja uniforme, dok lice i glava modela nisu bili ni skicirani. Kao 
dugogodišnjem đaku bečke akademije, na kojoj je proveo sedam godina, kon- 
strukcija glave nije trebala da bude problem za Anastasa Jovanovića. Lice 
modela je i moglo biti zanemareno, jer je umetnik unapred znao da će mu 
fotografska slika obezbediti lik za planirane grafičke listove. Pošto je umetnik 
očekivao pomoć od fotografije, bilo je sasvim nepotrebno da se zadržava na 
detaljnoj obradi lica. Tačno predstavljanje ličnosti a, razume se, onda i lica 
modela, bio je primarni zadatak, ne samo umetničke sposobnosti, već i pitan- 


je od mnogo šireg i dubljeg značaja.“ U: Todić, M, nav. djelo, str. 33. 

„Portret Njegoša je tipičan 'impresionistički-reportažni“ portret 
koji u sebi nosi analizu jednog trenutka. Taj 'trenutak', s obzi- 
rom na doba kada je nastao, ne smemo shvatiti u smislu savre- 
menog fotografskog trenutka - u delićima sekunde. Ovaj trenu- 
tak je katkad trajao i do pedeset sekundi, iako je ekspozicija 
duga, ona je bila i dovoljno kratka da se zabeleži i jedan 
jedinstveni "momentalni“ izgled vladike Rada. Baš taj koncen- 
trisani izraz akumulisan u nepoverljivom i namrštenom desnom 
oku, svakako da nije stalni lik vladičin. 33 

U svojoj knjizi Njegošu, knjiga duboke odanosti Isidora 
Sekulić daje vrlo nadahnut opis Njegoševog lika i ličnosti. Ona 
komentariše razne slikane i crtane verzije koje ne daju pravi lik 
u odnosu na talbotipski portret Jovanovića, jer je ovaj fotograf- 
ski portret „prikaz čoveka kakav je u svom originalu doista 
bio“.34 Ona pjesnički tumači onaj momenat, koji fotografskom 
portretu i daje najveću vrednost: „U pričama iz 'Hiljadu i jedne 
noći“ vanredno su poetizovani kapci očiju, u smislu tom da je 
čovek interesantan i neodoljiv kada priškrinuto gleda. Šta ćemo, 
Vladika nije čarao kapcima, nije se, naročito desnim okom svo- 
jim, pogledajte pravu sliku, nije se priškrinuto, nego otvoreno 
mrgodio. A to mu desno oko valja čoveka i "Gorskog Vi- 
jenca“.“35 Isidora Sekulić postavlja i pitanje transformacije 
Njegoševih slikarskih portreta, nastalih na osnovu jedinog foto- 
grafskog originala Jovanovićevog: ,,Isto to, samo mnogo, 
mnogo drugačije! Jedan je orao, sa onakvim očima zapravo i 
orlušina krša crnogorskog. Drugo je izdašno retuširan snimak sa 
nekog portreteta. Ovde Gospodin Rade Petrović u crnogorskom 


33 Debeljković, Branibor, Stara srpska fotografija, Beograd: Muzej prime- 
njene umetnosti, 1997. godine, str. 17. 

34 Sekulić, Isidora Njegošu knjiga duboke odanosti, Srpski i hrvatski pisci 
XX veka, Sarajevo: Svjetlost, 1968, str. 192. 

35 Nav. djelo, str. 194. 

ITEP 11 TIBINP SVINJE 
TEPANI 


Anastas Jovanović, Petar Petrović Njegoš, litografija, Portret je rađen 
kao predložak za četvrtu svesku ,,Srbskih spomenika“ izdatu 1852. 
godine. Kolekcija Jovana Vuksanovića. 


kostimu sedi u fotelji; glava sužena i obrazi oduljeni, brada bri- 
žljivije pričešljana; ima ordene, poznata lepa ruka, lepa doista, 
još ulepšana; pojas manje nabubren i lepše uboran; na levoj ruci 
nema rukavice u ovom slučaju; da bi se usiljeni tanki prsti bolje 
istakli; a oči divne, mora se priznati ali, sravljene sa očima kao 
da su izašle iz kozmetičkog zavoda... Sreća je, kod nas, što je 
pravi umetnik fotograf Jovanović znao šta je to original i ličnost, 
šta je estetika istine.“36 


36 Nav. djelo, str. 197. 

I ovaj Njegošev portret, koga je, uostalom, u tu svrhu i sni- 
mio, Anastas je koristio kao pripremu za litografiju.3" On 
postavlja sebi kao cilj određeni stepen obrade na kome neće 
žrtvovati ništa što je fiksirano u talbotipijama.?$ 

Anastas Jovanović u trećoj svesci serija litografija pod ime- 
nom ,,Spomenici Serbski“ (svaki odjeljak, od ukupno 12, treba- 
lo je da sadrži četiri litografije: jednu kompoziciju i tri portreta), 
izdatoj 1851. godine, pored drugih likova, objavljuje i portret 
Hajduk-Veljka.3? Lik Hajduk-Veljka? na fotografiji (i litografi- 
ji) nije stvarni lik proslavljenog junaka. Prava fotografija, kao 
pronalazak, oživjela je tek 25 godina posle njegove smrti. 


37 Portret je rađen kao predložak da bi ušao u četvrtu svesku ,,Srbskih spo- 
menika“ izdatu 1852. godine. 

38 P, Vasić to i primjećuje: „Kod Jovanovića se ne nalazi uvek izvestan 
neposredni odnos slikara i modela, jer između njega i modela stoji fotografski 
objektiv. On postavlja sebi kao cilj određeni stepen obrade na kome nije žrtvo- 
vao ništa što je fiksirano u talbotipijama. Zbog toga pojedini njegovi portreti 
imaju karakter težine kompaktnosti i realističke masivnosti, koja se u poređe- 
nju s lakoćom Krihuberovih litografija oseća kao nedostatak.“ U: P. Vasić, 
Život i delo Anastasa Jovanovića, prvog srpskog litografa, Beograd, 1962, str. 
94. 

39 Malić, G. Istorijske zablude i istine : Veljko je Petar : Lik Hajduk Veljka 
na fotografiji (i litografiji) nije stvarni lik proslavljenog junaka, jer je fotogra- 
fija kao pronalazak oživela tek 25 godina posle njegove smrti. Politika, 30. 5. 
1998. Kultura, umetnost, nauka. 

40 Signatura AF-980 sadrži portrete Hajduk-Veljka, knjaza Danila 
Petrovića, kralja Nikole. Digitalna kopija albuma Anastasa Jovanovića sastoji 
se od 15 digitalnih dokumenata i sadrži portrete znamenitih ličnosti iz istorije 
- od vladara, preko političara, umetnika, intelektualaca do običnih građana, 
žena i dece. Album je objavljen u Srbiji 1860. godine, a odnosi se na period 
između 1840. i 1859. godine. Digitalna Narodna Biblioteka Srbije, http://dig- 


ital.nb.rs/collection/fa-anastas, zbirka fotodokumenata. 

U zaostavštini Anastasa Jovanovića,*! u kojoj je preko devet- 
sto fotografskih djela, pretežno talbotipija i kolodijuma, nalazi 
se i tzv. „Portret Hajduk-Veljka“, fotografija doskora nepoznate 
osobe, koja je Anastasu poslužila kao predložak za istoimenu 
litografiju iz 1851. godine. 

Listanjem kataloga i knjiga koje su razmatrale istorijske izvo- 
Te u fotografiji Crne Gore 1 Srbije, mogao se pronaći poznati 
„Portret Hajduk-Veljka“, sa godinom snimanja 1851. Anastas 
nije bio jedini koji je koristio ovu fotografiju kao portret Hajduk 
Veljka. Na osnovu nje, smatrajući da je prikazan stvarni lik haj- 
duka Veljka, mnogobrojni umjetnici su pravili nacrte i skice, po 
kojim su izrađivane medalje i spomenici. Lik je prenošen i u 
drvo, kamen i bronzu, ili je štampan u knjigama, sve prema 
„autentičnom otisku“ sa Anastasove fotografije, tj. talbotipije. 
Zablude su riješene tako što je neko pogledao u biografiju pro- 
slavljenog ustaničkog vođe, u kojoj je naveden podatak da je 
hajduk Veljko Petrović poginuo u Prvom srpskom ustanku. U to 
vrijeme autor fotografije, Anastas Jovanović (1817-1899), još 
nije bio rođen. 

Zamjena je napravljena svjesno zbog nedostatka modela za 
litografiju.4? Odlučivši se da uvrsti u izdanje ,,Spomenike 
Serbske“ i lik Hajduk-Veljka koji je odavno bio mrtav, pokušao 
je da nađe osobu sa fizičkim izgledom, koja je odgovarala 
„postavljenim zahtjevima". 


4l Malić, Goran, Milan Jovanović, Beograd: Srpska akademija nauka i 
umjetnosti, 1997, str. 98. 

42 Kada su u pitanju bile žive ličnosti čije je likove želio da uvrsti u svoja 
izdanja, Anastas je iz Beča, gde je živio između 1838. i 1859, slao saradnike- 
slikare u Srbiju, ili je i sam koristio fotografsku kameru ako su neki od savre- 
menika dolazili u Beč.“ U: Malić, nav. djelo, str. 102. 

43 , Tako je, za tu priliku, fotografisan muškarac srednjih godina, obučen u 


tradicionalno srpsko odelo sa tokama, sabljom o pojasu, baš kako i odgovara 

Zbog velike sličnosti koju su potvrdili savremenici Hajduk- 
Veljka, kao model Anastasu Jovanoviću poslužio je crnogorski 
vojvoda Petar Vukotić, otac Milene Vukotić, kasnije knjeginje, 
pa kraljice crnogorske. Hajduk-Veljko je „u svemu naličio“, po 
samom kazivanju njegovog brata Milutina i drugih savremeni- 
ka, ,na tasta knjaza Crnogorskog Nikole, vojvodu Petra 
Vukotića...“44 

Kako je Petar Vukotić bio jedan od perjanika u Njegoševoj 
pratnji, moglo bi se pretpostaviti da je fotografisanje obavljeno 
u Beču, u vrijeme Njegoševog boravka u ateljeu Anastasa 
Jovanovića, kada je, kako je navedeno u prethodnom dijelu tek- 
sta, Anastas fotografisao Njegoša i perjanike iz pratnje. 

Fotografsko stvaralaštvo Anastasa Jovanovića moguće je pos- 
matrati i analizirati sa različitih aspekata, ali se većina 
teoretičara slaže da je „u osnovi njegovog fotografskog rada 
koncept po kome je fotografija predložak za neko drugo 
umetničko delo.“ Takvo „shvatanje fotografije kao posrednog, 
pomoćnog sredstva, a time i negiranje njene autonomne 
strukture, tipično je za prve decenije njenog postojanja.“45 


liku srpskog vojskovođe s početka 19. veka. Dugo se smatralo se da je reč o o 
fotografija neke nepoznate osobe koja je svojim markantnim crtama inspirisa- 
la Anastasa Jovanovića za lik Hajduk Veljka. Potom je to pobijeno tvrdnjom 
da je reč o bratu Hajduk Veljka, Milutinu Petroviću. Taj podatak se javlja i 
danas u literaturi, prepisuje se, i već decenijama važi kao istorijska istina, iako 
ničim nije dokazan. Ovde smo u prilici da unesemo dopunu i tako pomogne- 
mo da se ispravi jedan istorijska zabluda. Na pravi trag naveo nas je poš. prof. 
Pavle Vasić, pre nekoliko godina, rekavši nam da se razrešenje sporne ličnosti 
koja je poslužila kao model za lik Hajduk Veljka, nalazi... u jednoj bečkoj knji- 
zi s kraja 19. veka...“. U: Malić, Goran, nav. djelo, str. 103. 

44 Konstantin N. Nenadović, Život i dela Karađorđeva i njegovi Vojvoda i 
junaka, knjiga 2, Beč, 1884, str. 748. 

45 Todić, M, nav. djelo, str. 32. 

Anastas Jovanović, Petar Vukotić, fotografija i litografija, 1851. 


Kolekcija Instituta za fotografiju Crne Gore, Muzej grada Beograda. 


Razlog tome su fotografski kvaliteti: tačnost, vjernost prirodi i 
dokumentarnost, jer se od portreta tražilo da, uz neminovno laska- 
nje, ,mimetički ponovi model“. Fotografija, kao nov i savršen 
mimetički medij, postala je otud podjednako važan oslonac u izra- 
di litografija sa likovima junaka iz nacionalne prošlosti, kao što je 
bio slučaj i sa portretom Hajduk-Veljka iz 1851,46 dok je još tra- 
jala opijenost romantizmom i vladala potreba za obnavljanjem 
mitova prošlosti. Umjetnici su se trudili da glorifkuju savremeni- 
ke ili produže sjećanje na svoje istorijske ličnosti. Snimanjem 
fotografija istaknutih ličnosti sredine 19. vijeka ostala su trajna 
svjedočanstva o osnivačima crnogorskog građanskog društva. 


46 Jovanović, M, Srpsko slikarstvo u doba romantizma 1848-1878. Novi 
Sad: Matica srpska, 1976, str. 192. 

pikeuonogneniu K 
Feu S. A. le Prise 


Predložak za razglednicu fotografija Alophe Succ-a, Knjaz Danilo 
Petrović, početak 20. vijeka, Kolekcija IFCG 


Portreti knjaza Danila Petrovića, budućeg kralja, mladog 
Nikole i hajduka Veljka, nalaze se u Albumu Anastasa Jova- 
novića, objavljenom u Srbiji 1860. godine, koji se sastoji se od 
15 fotografija, i sadrži portrete znamenitih ličnosti. Album se 
odnosi na period između 1840. i 1859. godine.+/ I ovaj portret 


47 Dostupan preko sajta Digitalne Narodne biblioteke Srbije na adresi 


http://digital.nb.rs/collection/fa-anastas Takođe dostupno na navedenoj veb 
adresi pod signaturom AF SIGNATURA AF 980, Digitalna narodna bibliote- 
ka Srbije. 

Danila Petrovića, objavljen u jednoj od četiri sveske 
,Spomenici Srbski" iz 1851. 1 1852. godine, poslužio je kao 
vizuelni predložak za litografiju (lithographie),*8 koju je u 
Anastasovom ateljeu uradio litograf J. Heflih.+? 

Možda je baš ovaj Danilov portret snimljen i s namjerom da 
knjaza preporuči budućoj mladoj, jer su odmah nakon rješava- 
nja kriza, ličnih i opštih, od kojih je zavisila njegova lična sud- 
bina kao vladara i sudbina Crne Gore, na početku vladavine 
knjaz Danilo i njegova okolina počeli da rade na njegovoj ženid- 
bi. Kako je svaka vladarska ženidba istovremeno i politički akt 
sa ciljem da zemlji pribavi izvjesne političke koristi kroz vezi- 
vanje sa nekom drugom uglednom familijom, dvorom ili drža- 
vom, tako se već 1852. ili 1853. godine razmatraju moguće 
kombinacije. Rodila se ideja da se međusobni odnosi Crne Gore 
i Srbije prodube i učvrste ženidbenim vezama između crnogor- 
skog i srpskog dvora, pa su pravljene kombinacije o knjaževoj 
ženidbi sa ćerkom kneza Aleksandra Karađorđevića. 

Po pisanju Vuka Vrčevića,5% knjaz Danilo je u vezi sa tim pre- 
duzeo korake. Prilikom jednog boravka u Beču?! došao je u 


48 Litografija (fr. litographie, njem. steindruck, eng. lithography) je 
grafička tehnika ravne štampe sa kamenih ploča. Sam termin je kovanica 
grčkih reči „lithos“ (srp. kamen) i „graphein“ (srp. pisati). http://sr.wikipe- 
dia.org/ 

49 Svi dosadašnji portreti vladara Petrovića i njihovih saradnika, urađeni su 
tehnikama dagerotipije i talbotipije, jer su to bila jedina dva fotografska pro- 
cesa koja su postojala krajem prve polovine 19. vijeka. Dostupno na adresi 
http://digital.nb.rs/gravire/anastas/swf.php?lang=scc. 

50 Vrčević, Vuk, Rukopis za istoriju Crne Gore, prepis, Istorijski institut 
SRCG biblioteke, f. 62, str. 199/200. 

51 Na strani 12. pomenutog spisa, Vrčević kaže da je to bilo poslije knja- 
ževog povratka iz Rusije, tj. u julu 1852. godine. Ali Vrčević je nesiguran u 
hronologiji, što se može konstatovati na više mjesta u njegovom rukopisu. Ako 


se k tome doda i Vrčevićevo tvrđenje da je knjaz Danilo baš ovom prilikom 

Anastas Jovanović, Danilo I, litografija, period između 1840 — 1859. Di- 
gitalna Narodna biblioteka Srbije http://digital.nb.rs/collection/fa-anastas 


„kontakt sa srpskim slikarem Anastasom Jovanovićem,*2 kome 
je iznio svoju namjeru da zaprosi kćerku kneza Aleksandra 
Karađorđevića, pa ga je zamolio da pođe u Beograd i ispita 


isprosio i prstenovao u Trstu Darinku Kvekić, čini nam se da se može posum- 
njati u njegovu hronologiju, tj. da se sve to dogodilo u julu 1852. godine. Prije 
će biti da je to bilo prilikom jednog Danilovog boravka u Beču , tj. u aprilu 
1853. godine. 

52 JU to vrijeme je pominjana i kombinacija za knjaževu ženidbu kćerkom 
bečkog bankara barona Sine, sa kojom mu je nuđen miraz od preko milion flo- 


rina“, AMAETS. 1855 (Archives du Ministere des Affaires Etrangeres 

Predložak za razglednicu fotografija Anastasa Jovanovića, Danilo 
Petrović, kraj 19. vijeka, Kolekcija Pera Vujovića 


raspoloženje u vezi sa tim i da mu potom javi, u Beč ili Trst, re- 
zultate razgovora.53 U slučaju potvrdnog odgovora, knjaz bi od- 
mah poslao sa Cetinja dva-tri istaknuta Crnogorca da djevojku 


Turquie, Scutari), vol 6, fol.188, Gruž 12. jul 1858. admiralu Žirijen de la 
Gravijer (Jurien de la Graviere), ministru mornarica. U: Vujović, Dimo, nave- 
deno djelo, str.12. 

53 O ovim kombinacijama bio je obaviješten i francuski konzul iz Skadra, 
koji je aprila 1855. u vezi sa tim pisao sljedeće: „Nadali su se da će knjaz uzeti 


za ženu kćerku kneza Srbije Aleksandra Karađorđevića. Izgledalo je čak da je 

zvanično isprose i prstenuju.“** Pošto mu taj odgovor nije sti- 
gao, on se uoči svog odlaska iz Trsta, na jednoj večeri upoznao 
sa Darinkom Kvekić (starinom iz Herceg-Novog) i odmah odlu- 
čio da se vjeri. Vrčević navodi da se susret desio prilikom knja- 
ževog povratka iz Rusije, tj. u julu 1852. godine, što nije pouz- 
dan podatak.55 

Dok je Danilo I boravio u Beču, na Cetinju se u to vrijeme, 
nesumnjivo po unaprijed dogovorenom scenariju, sastao crno- 
gorski Senat i donio odluku o proglašenju Crne Gore za naslje- 
dnu knjaževinu.56 

Čim je došao na Cetinje, novi crnogorski gospodar morao je 
da rješava jedno krupno političko pitanje. Budući da je u susjed- 
noj Hercegovini od početka godine trajao ustanak pravoslavnog 
stanovništva protiv osmanske vlasti, knjaz Danilo je morao da 
odluči o stavu Crne Gore prema ustanku. Možda se tada čitav 


ta veza, koja se sviđala narodu, bila riješena“, u: fl. 270. A. Lainović, 
Francuski konzul u Skadru ljasent Ekar i njegova prva posjeta Crnoj Gori, 
Istorijski institut: Istorijski zapisi 1-2, 1956, str. 200. 

54 Vuk Vrčević kaže da se knjaz Danilo na to odlučio prije nego je dobio 
odgovor iz Beograda u vezi sa njegovom namjerom da isprosi kćer kneza 
Aleksandra Karađorđevića. U: Vujović, Dimo, nav. djelo, str. 12. 

55 Isto, str. 14. 

56 Odluka o proglašenju Crne Gore za knjaževinu, a Danila za nasljednog 
knjaza, donijeta je 7. marta 1852. godine. Senatori su odluku uputili ruskom caru, 
tražeći da je podrži i odobri. Ova odluka crnogorskog Senata, koja je sadržala i 
molbu ruskom caru, stigla je u Petrograd prije Danila, tako da je car Nikolaj I, 
kada ga je 15. juna primio u zvaničnu audijenciju, već imao gotovu odluku o priz- 
nanju crnogorske knjaževine. Car Nikolaj I je otprilike rekao Danilu da Rusija po- 
štuje pravo crnogorskog naroda da samostalno bira oblik vladavine, pa time priz- 
naje i proglašenje Crne Gore za knjaževinu, a Danila za knjaza. Prvi crnogorski 
svjetovni vladar poslije Đurđa Crnojevića, stigao je na Cetinje početkom avgusta 
1852. godine. U: Andrijašević, Živko, nav.djelo, str. 236. 

hercegovački problem svodio na pitanje Grahova, koje je njegov 
prethodnik bezuspješno pokušavao da pripoji Crnoj Gori, ali je 
i samo to pitanje bilo dovoljno da ga opredijeli da se u ustanak 
uključi. Knjaz Danilo je, isto kao i vladika Njegoš, smatrao da 
Grahovo pripada Crnoj Gori. Odmah je pokrenuo akciju protiv 
Osmanskog carstva, podržavajući ustanike u Hercegovini 1852. 
godine, i organizujući napad na Žabljak u novembru iste godine, 
kada su Crnogorci zauzeli grad, ali su pod pritiskom Rusije, 
morali da ga napuste. 

Osmanska vlada je odlučila da napadom na Crnu Goru spri- 
ječi njeno miješanje u hercegovačke prilike.57 

Iako je rat nanio velike ljudske žrtve i materijalnu štetu Crnoj 
Gori, knjaz Danilo je odlučno nastavio sa sprovođenjem svog 
plana o teritorijalnom proširenju Crne Gore i priznanju njene 
nezavisnosti. Taj svoj program knjaz Danilo je nazvao Obnova 
Ivanbegovine, što je bio i državni plan vladike Petra II. Knjaz 
Danilo je pretendovao da Crna Gora dobije prostor Zetske ravni- 
ce sa Žabljakom i Podgoricom, dio primorja od Bara do Spiča, 
dio sjeverne Albanije sa Skadrom, Grahovski i Nikšićki kraj, 
Rudine, Banjane, Drobnjake, Pivu, Zupce, Kruševice i Sutorinu. 
Knjaz Danilo je 1856. godine uputio memorandum velikim sila- 
ma, učesnicama Pariskog kongresa u kome je tražio: 

1) da se prizna nezavisnost Crne Gore diplomatskim putem; 

2) da se prošire granice Crne Gore prema Hercegovini i 
Albaniji; 


57 Carskim fermanom, Omer-paša Latas postavljen je za glavnokomandu- 
jućeg osmanske vojske, koja je spremana za napad na Crnu Goru. Krajem 
decembra 1852. Porta je objavila rat Crnoj Gori. U ovom ratu, vojska Omer- 
paše Latasa je imala potpunu premoć. Kada je Crna Gora došla u neposrednu 
opasnost da bude pokorena, intervenisale su velike sile, Rusija i Austrija, koje 
su predale ultimatum Porti. Nakon toga je obustavljen napad Omer-paše. U: 


Andrijašević, Živko, nav. djelo, str. 237. 

3) da se utvrde granice Crne Gore prema Turskoj, na način 
kako je to urađeno prema Austriji; 

4) da se Crnoj Gori ustupi Bar, primorski grad koji se nalazi 
na njenoj granici. Velike sile su odbile knjažev memorandum, 
smatrajući da su njegovi zahtjevi unutrašnja stvar Osmanskog 
carstva. 

To nije pokolebalo knjaza koji je nastavio da se diplomatskim 
putem bori za svoje političke ciljeve. Zbog toga se približio 
Francuskoj, koja je nakon Pariskog kongresa, imala dominantnu 
ulogu u rješavanju evropskih pitanja. Knjaz je napravio radi- 
kalan zaokret u dotadašnjoj spoljnoj politici Crne Gore. Smatrao 
je da oslabljena Rusija, poražena u Krimskom ratu, nije u stanju 
da odlučno podrži crnogorske državne ciljeve. 

Zbog toga se okreće Francuskoj. Uspostavio je prisne odnose 
s francuskim vicekonzulom u Skadru, Ekarom, koji je postao 
glavni knjažev konsultant. 

